અમદાવાદ સ્થિત કન્ઝ્યુમર એજ્યુકેશન એન્ડ રિસર્ચ સેન્ટરે (CERC) ઓર્ગેનિક ચોખાની સાત બ્રાન્ડના સેમ્પલ લેબોરેટરીમાં તપાસ્યા હતા. તેમાં આઘાતજનક ખુલાસો એ થયો હતો કે 7 બ્રાન્ડમાંથી 6 બ્રાન્ડના ઓર્ગેનિક ચોખામાં વાંધાજનક પ્રમાણમાં જંતુનાશક દવા અને હાનિકારક ધાતુઓની હાજરી વર્તાઈ છે. દુઃખદ વાત તો એ છે કે ગ્રાહકો પેસ્ટિસાઈડ્સથી બચવા માટે જ મોંઘાદાટ ઓર્ગેનિક ચોખા ખરીદતા હોય છે.